**1. pielikums līgumam Nr. PL/2023/9/KEM**

starp Klimata un enerģētikas ministriju

turpmāk “Ministrija” un

Latvijas Valsts mežzinātnes institūtu “Silava”, turpmāk "SILAVA"

**Latvijas Valsts mežzinātnes institūtam “Silava”** **deleģētie pārvaldes uzdevumi 2023. gadā**

1. 2023. gada siltumnīcefekta gāzu (turpmāk – SEG) inventarizācijas papildināšana zemes izmantošanas, zemes izmantošanas maiņas un mežsaimniecības (turpmāk – ZIZIMM) sektoram saskaņā ar 2022. gada 21. aprīlī starp Ministriju un SILAVA noslēgto deleģēšanas līgumu Nr. V/8/2022 tai skaitā:

* 1. sagatavot 2023. gada nacionālā inventarizācijas ziņojuma gala versiju par ZIZIMM sektoru, pēc nepieciešamības sagatavot un iestrādāt ziņojumā precizējumus;
  2. veikt kvalitātes kontroles procedūras atbilstoši 2023. gada SEG inventarizācijas sagatavošanas instrukcijai un KK/KN plānam[[1]](#footnote-3);
  3. saskaņā ar Ministrijas pieprasījumu piedalīties komentāru/atbilžu sagatavošanā par 2022. gada un 2023. gada SEG inventarizāciju ZIZIMM sektoram;
  4. piedalīties ANO Vispārējās konvencijas par klimata pārmaiņām pārbaudē par 2022. gada un 2023. gada SEG inventarizāciju 1990. - 2021. gadam.

1. Izmantojot 2006. gada Klimata pārmaiņu starpvaldību padomes (turpmāk - IPCC) izstrādātās vadlīnijas SEG emisiju un CO2 piesaistes novērtēšanai, 2013. gada IPCC vadlīniju papildinājumu SEG emisiju un CO2 piesaistes ziņošanai, 2013. gada IPCC vadlīniju papildinājumu SEG emisiju un CO2 piesaistes ziņošanai no mitrzemēm un šā Līguma 2. pielikumā norādīto starptautisko un nacionālo normatīvo aktu prasību ietvaros sagatavot 2024. gada SEG inventarizāciju ZIZIMM sektoram, tai skaitā:
   1. sagatavot un iesniegt priekšlikumus Ministrijai par ZIZIMM sektorā nepieciešamajiem uzlabojumiem 2024. gada SEG inventarizācijai;
   2. sagatavot antropogēno SEG emisiju un CO2 piesaistes aprēķinus ZIZIMM sektoram par 2022.gadu un pārrēķinus par 1990. - 2021. gadu, ņemot vērā arī nepieciešamos uzlabojumus saskaņā ar uzlabojuma plānu 2024. gada Latvijas SEG inventarizācijai, kā arī ZIZIMM regulas grozījumu jaunām prasībām, tai skaitā regulas 2018/1999 5.pielikuma 3.daļu[[2]](#footnote-4). Elektroniski apkopot kopējā standartizētos ziņošanas formātā (*CRF Reporter*) un integrētā emisiju aprēķināšanas datu bāzē iegūtos vai aprēķinātos darbības datus un datus par CO2 piesaisti un SEG emisijām atbilstoši Konvencijas, Kioto protokola un ziņošanas vadlīnijām ikgadējo inventarizāciju sagatavošanai[[3]](#footnote-5), paziņojot par sagatavoto informāciju Ministrijai;
   3. novērtēt neprecizitātes iegūtajiem vai aprēķinātajiem darbību datiem, emisiju faktoriem un datiem par CO2 piesaisti un SEG emisijām ZIZIMM sektorā un iesniegt Ministrijai speciālā Excel formātā;
   4. sagatavot nacionālā inventarizācijas ziņojuma (*National inventory report*) projekta versijas nodaļas angļu valodā par ZIZIMM Konvencijas un Kioto protokola ietvaros, balstoties uz Deleģētāja izstrādāto instrukciju Latvijas SEG inventarizācijas sagatavošanai;
   5. sagatavot nacionālā inventarizācijas ziņojuma (*National inventory report*) nodaļas angļu valodā par ZIZIMM sektoru Konvencijas ietvaros, balstoties uz instrukciju Latvijas 2024. gada SEG inventarizācijas sagatavošanai; ziņojumā ietvert informāciju par darbības datu ieguvi, izmantotajām programmatūrām, izvēlēto un izmantoto metodoloģiju, pieņēmumiem un ievērotām kvalitātes kontroles procedūrām, kā arī izvērtēt un ielabot komentārus, kas saņemti no inventarizācijas sagatavošanā iesaistītām institūcijām;
   6. iesniegt Ministrijai sagatavotu instrukciju 2024. gada SEG inventarizācijai no ZIZIMM sektora un ievietot ftp (<ftp://seginv@212.70.174.35/>) arhivēšanai;
   7. sagatavot informāciju un iesaistīties SEG inventarizācijas ekspertu darba grupas sanāksmē, kurā analizē aprēķinos izmantotās metodes, kvalitātes plānu, nepieciešamos uzlabojumus, problēmas un citus jautājumus;
   8. Piedalīties Eiropas Komisijas 2024. gada SEG inventarizācijas ZIZIMM sektora padziļinātajā pārbaudē (atbildēt uz jautājumiem, pēc nepieciešamības piedalīties telefonkonferencēs, sagatavot atjauninātu informāciju pēc nepieciešamības).
2. Nodrošināt atbalstu 2018/1999 regulas 5.pielikuma 3. daļas "Monitoringa un ziņošanas metodika ZIZIMM sektorā" jauno prasību izvērtēšanā un piemērošanā, sagatavojot SEG inventarizāciju.
3. Sagatavot aptuveno SEG inventarizāciju ZIZIMM sektoram atbilstoši *Komisijas Īstenošanas regulas (ES) 2020/1208 (2020. gada 7. augusts), par tās informācijas struktūru, formātu, iesniegšanas procedūrām un izskatīšanu, kuru dalībvalstis ziņo saskaņā ar Eiropas Parlamenta un Padomes Regulu (ES) 2018/1999[[4]](#footnote-6) , un ar ko atceļ Komisijas Īstenošanas regulu (ES) Nr. 749/2014* III nodaļas 7.pantam[[5]](#footnote-7) par 2022.gadu.
4. Turpināt darbu pie 2023. gada Ziņojuma par politikām, pasākumiem un SEG prognožu sagatavošanas, ieskaitot jauno ziņošanas formātu aizpildīšanu atbilstoši 3.puntā minētās regulas VI nodaļai.
5. Atbalstīt ar citu ZIZIMM nozari saistīto normatīvo aktu priekšlikumu izskatīšanu, pozīcijas formulēšanu, tai skaitā Kopējās lauksaimniecības politikas, Taisnīgās pārkārtošanās fonda, Dabas atjaunošanas regulas un Oglekļa sertifikācijas regulas priekšlikumu jautājumus, kā arī citus pēc Ministrijas lūguma.
6. Sagatavot nepieciešamo informāciju starptautisko pārbaužu ietvaros par ZIZIMM sektoru 5. divgadu pārskatu (BR5) un 8. Nacionālo ziņojumu ANO Vispārējās konvencijas par klimata pārmaiņām ietvaros, tai skaitā piedalīties sanāksmēs.
7. Nodrošināt atbalstu pie Ministru kabineta 2022. gada 25. oktobra noteikumiem Nr. 675 “Siltumnīcefekta gāzu inventarizācijas sistēmas, prognožu sistēmas un sistēmas ziņošanai par pielāgošanos klimata pārmaiņām izveidošanas un uzturēšanas kārtība” pārskatīšanas saistībā ar vēsturisko un prognozēto SEG aprēķinu sagatavošanas, tai skaitā piedalīties sanāksmēs.
8. Piedalīties pasākumos (tai skaitā starptautiska mēroga, ZIZIMM ekspertu ikgadējā sanāksme, Komisijas Klimata pārmaiņu komitejas darba grupas Nr.5 apmeklējums, tai skaitā attālināti), kuros tiek apspriesti būtiski jautājumi saistībā ar CO2 piesaistes un SEG emisiju prognozēm un ikgadējiem aprēķiniem. Piedalīties informatīvā ziņojuma “Par Zemes izmantošanas, zemes izmantošanas maiņas un mežsaimniecības sektora virzību uz klimatneitralitāti” izstrādē.
9. Nodrošināt dalību informatīvā ziņojuma “Par siltumnīcefekta gāzu emisiju samazināšanas un oglekļa dioksīda piesaistes saistību izpildi” saistībā ar ZIZIMM sektoru un sagatavot skaidrojošu aprakstu par SEG aprēķiniem, kā arī Latvijai noteiktajiem mērķiem ZIZIMM sektoram 2025. un 2030. gadā.
10. Sadarbībā ar FEI sagatavot priekšlikumus Ministru kabineta 2022. gada 25. oktobra noteikumu Nr. 675 “Siltumnīcefekta gāzu inventarizācijas sistēmas, prognožu sistēmas un sistēmas ziņošanai par pielāgošanos klimata pārmaiņām izveidošanas un uzturēšanas kārtība” pārskatīšanai saistībā ar emisiju aprēķinu no ZIZIMM sektora un SEG prognožu sagatavošanas, tai skaitā dalība sanāksmēs. Izstrādāt SEG emisiju prognozes ZIZIMM sektorā līdz 2050. gadam un turpmākajiem gadiem un novērtēt *Latvijas Nacionālajā enerģētikas un klimata plānā 2021.–2030. Gadam (turpmāk - NEKP)* un *Latvijas stratēģijā klimatneitralitātes sasniegšanai līdz 2050.* gadam noteikto SEG emisiju un oglekļa dioksīda piesaistes mērķu sasniegšanas progresu ZIZIMM sektoram atbilstoši šiem MK noteikumiem; piedalīties sanāksmēs, lai prezentētu un aizstāvētu sagatavoto ilgtermiņa scenāriju.
11. Piedalīties NEKP atjaunošanā saistībā ar ZIZIMM sektoru, tai skaitā nodrošināt dalību darba grupās, konsultācijas un dalību NEKP progresa ziņojumu sagatavošanā:
    1. sagatavot informāciju NEKP atjaunināšanas plāna projekta ziņojuma dekarbonizācijas sadaļai;
    2. veikt modelēšanu NEKP mērķa scenārijam (tai skaitā ZIZIMM mērķa sasniegšanai), ņemot vērā nozaru ministriju sagatavotās politikas un pasākumus;
    3. veikt kvantitatīvo novērtējumu NEKP politiku un pasākumu ietekmei uz SEG emisijām un piesaisti pa gadiem no 2021. līdz 2030. gadam;
    4. veikt NEKP pasākuma izmaksu novērtējumu par vienas tonna CO2 piesaistes palielinājumu 2030. gadā;
    5. veikt kvantitatīvo novērtējumu gaisa emisijām NEKP SEG samazinošajiem pasākumiem ik pieciem gadiem sākot ar 2025. gadu līdz 2050. gadam, norādot izmantoto metodiku, avotu un ietekmētās gāzes atbilstoši noteiktajam formātam;
    6. veikt jutīguma analīzi izstrādātajam NEKP mērķa scenārijam.
12. Uzsākt darbu pie divgadu ziņojuma (*Biennial Transparency report*) Parīzes nolīguma ietvaros par ZIZIMM sektoru, izmantojot lēmumu 18/CMA.1 (*Modalities, procedures and guidelines for the transparency framework for action and support referred to in Article 13 of the Paris Agreement*)[[6]](#footnote-8) un Konvencijas Līgumslēdzēju pušu Parīzes vienošanās sanāksmes lēmumu 5/CMA.3 (*Guidance for operationalizing the modalities, procedures and guidelines for the enhanced transparency framework referred to in Article 13 of the Paris Agreement. Proposal by the President*)[[7]](#footnote-9)
13. Sniegt konsultācijas par jautājumiem, kas saistīti ar SEG aprēķiniem saistībā ar ZIZIMM sektoru, arī pēc nepieciešamības piedalīties sanāksmēs un informācijas/atbilžu sagatavošanā uz institūciju/sabiedrības jautājumiem tai skaitā sniegt atbalstu mērķu novērtēšanā pa uzskaites kategorijām.
14. Nodrošināt aprēķinus saistībā ar Ministru kabineta noteikumu projektu “Grozījumi Ministru kabineta 2022. gada 2. novembra noteikumos Nr. 686 "Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem"" (23-TA-161); aprēķini veicami par šo noteikumu 2.pielikuma 3.punktā minētās meža biomasas izejvielu ieguves un audzēšanas emisijām visai Latvijas teritorijai (šo noteikumu 2. pielikuma 3.1. apakšpunktā minētais eec rādītājs) un meža biomasas gada emisijas, kas rodas, zemes izmantojuma maiņas ietekmē mainoties oglekļa uzkrājumam (šo noteikumu 2. pielikuma 3.1. apakšpunktā minētais el rādītājs), nodrošinot nepieciešamos SEG emisiju ietaupījumu aprēķinus Eiropas Savienības emisijas kvotu tirdzniecības sistēmas dalībniekiem; aprēķins jābalsta uz MK noteikumiem Nr. 686 un regulu Nr. 2022/996 (VII pielikums).
    1. Parametra eec (izejvielu ieguves emisijas) aprēķināšana. Aprēķinā jāietver šādus meža biokurināmā sagatavošanas tehnoloģiskos ciklus: mežizstrādes atliekas galvenajā cirtē un starpcirtē, celmu koksne (atmežošanas cirte), malka galvenajā cirtē un starpcirtē, koksne apauguma novākšanā (grāvju trašu un lauksaimniecības zemju apaugums, no neatzarotiem kokiem gatavots biokurināmais); SEG emisijas aprēķināt tehnoloģiskā cikla griezumā, ietverot tajā mežizstrādi un pievešanu, tajā skaitā no starpkrautuves uz augšgala krautuvi, un šķeldošanu beramā kurināmā veidiem. Emisijas rēķināt atbilstoši degvielas patēriņam un ņemot vērā biopiedevu īpatsvaru degvielā. Pētījumā, balstoties uz publiskos avotos pieejamo informāciju (avotus saskaņot ar pasūtītāju), Meža resursu monitoringa datiem par mežizstrādi un pētījuma ietvaros veicamu meža īpašnieku un uzņēmēju aptauju, sagatavot aprēķinu, kas raksturo kopējās SEG emisijas biokurināmā ražošanai 2022. gadā un Latvijai raksturīgāko meža biokurināmā sagatavošanas tehnoloģisko ciklu vidējās emisijas 2022. gadā, kā arī izveidot kalkulatoru izmantošanai Microsoft Excel vai ekvivalentā datorprogrammā, lai aprēķinātu SEG emisijas Latvijai raksturīgākajiem meža biokurināmā ražošanas tehnoloģiskajiem procesiem, izmantojot lietotāja ievadītus parametrus (degvielas patēriņš, tehnoloģiskais process). Meža biokurināmā zudumus ražošanas procesā vērtēt atbilstoši literatūrā pieejamiem datiem.
    2. Parametra etd (transportēšanas emisijas) aprēķināšana. Aprēķinos izmantotādu pašu metodisko pieeju kā parametra eec aprēķināšanai. Aprēķinā ietvert tehnikas vienības – šķeldu vedējs, kokvedējs, frontālais iekrāvējs starpkrautuvē. Aprēķinā ietvert iepriekšējā rindkopā uzskaitītā meža biokurināmā transportēšanu no augšgala krautuves uz lejasgala krautuvi, novērtējot arī starpkrautuvē veicamo darbību radītās SEG emisijas.
    3. Parametra el (gada emisijas, kas rodas, zemes izmantojuma maiņas ietekmē mainoties oglekļa uzkrājumam) aprēķināšanu veikt, balstoties uz Meža resursu monitoringa datiem par koku ciršanu platībās, kur 2008. gadā vai vēlāk notikusi zemes izmantošanas maiņa (atmežošana un apmežošana). Oglekļa uzkrājuma aprēķinu veikt atbilstoši SEG inventarizācijas ziņojumā pielietotajai metodikai, ietverot aprēķinā šādas oglekļa krātuves – dzīvā biomasa, nedzīvā koksne, zemsedze un augsne; koksnes produktus ietvert aprēķinā platībās, kur veikta apmežošana, bet atmežotās platībās izmantot tūlītējas oksidācijas metodi. Apmežotajās platībās, kur veikta mežizstrāde, oglekļa uzkrājuma izmaiņu aprēķinu veikt, salīdzinot situāciju pēc mežizstrādes ar bāzes scenāriju, saglabājoties zemes izmantošanas veidam, tāds tas bija pirms meža ieaudzēšanas, attiecīgi, meža biokurināmā sagatavošana apmežotās platībās var būt arī ar negatīvām emisijām. Aprēķinu veikt atbilstoši zemes izmantošanas maiņas datiem par 2022. gadu SEG inventarizācijā. Oglekļa uzkrājuma izmaiņas attiecināt uz visu zemes izmantošanas maiņas rezultātā iegūto biomasu oglekļa izteiksmē, uz biokurināmo attiecināmās oglekļa uzkrājuma izmaiņas pārrēķinot par g·GJ-1. Biokurināmā iznākuma raksturošanai izmantot SEG inventarizācijas ziņojuma metodiku, izveidot Microsoft Excel vai ekvivalentā datorprogrammā izmantojamu kalkulatoru oglekļa uzkrājuma izmaiņu aprēķināšanai, izmantojot Meža valsts reģistra datus, nodrošinot tādu pašu detalizācijas līmeni, kāds ir SEG inventarizācijas ziņojumā.
15. Sagatavot kopsavilkuma pārskatu par šā Līguma 1. pielikumā minēto uzdevumu izpildi latviešu valodā, pievienojot visus izmantotos un sagatavotos materiālus (tai skaitā Excel fails ar datiem - aktīviem datiem, pieņēmumiem, emisijām), nosūtot uz e-pasta adresēm – [agita.gancone@kem.gov.lv](mailto:agita.gancone@kem.gov.lv), [arta.dimbiere@kem.gov.lv](mailto:arta.dimbiere@kem.gov.lv), [liga.platace@kem.gov.lv](mailto:liga.platace@kem.gov.lv).
16. Plānoto uzdevumu izpildes termiņi ir apkopoti šā Līguma 1. pielikuma 1. tabulā.

1.tabula: Uzdevumu izpildes termiņi.

|  |  |  |
| --- | --- | --- |
| Nr. p. k. | Uzdevums | Uzdevuma izpildes gala termiņš |
|  | 1. | 2023. gada 31. decembris |
|  | 2. | 2023. gada 15. decembris |
|  | 3. | 2023.gada 1.jūlijs |
|  | 4. | 2023. gada 31. decembris |
| 5. | 5. | 2023. gada 31. decembris |
| 6. | 6. | 2023. gada 31. decembris |
| 7. | 7. | 2023. gada 31. decembris |
| 8. | 8. | 2023. gada 31. decembris |
| 9. | 9. | 2023. gada 31. decembris |
| 10. | 10. | 2023. gada 31. decembris |
| 11. | 11. | **2023. gada 31. decembris** |
| 12. | 12. | **2023. gada 31. decembris** |
| 13. | 13. | **2023. gada 31. decembris** |
| 14. | 14. | 2023. gada 31. decembris |
| 15. | 15. | 2023. gada 1.septembris |
| 16. | 16. | 2023. gada 31. decembris |

|  |  |
| --- | --- |
| **Klimata un enerģētikas ministrija**  vienotais reģistrācijas Nr.  40900039891  Maskavas iela 165, Rīga, LV-1019  Valsts sekretāra vietnieks klimata  politikas jautājumos  paraksts\*  Dagnis Dubrovskis | **Latvijas Valsts mežzinātnes institūts “Silava”**  vienotais reģistrācijas Nr. 90002121030  Rīgas ielā 111, Salaspilī, LV – 2169  Direktors  paraksts\*  Jurģis Jansons |

\*Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. https://drive.google.com/file/d/1c\_feT1sy0yKb2d5RYcu6EQa124VeLQ\_8/view [↑](#footnote-ref-3)
2. https://eur-lex.europa.eu/eli/reg/2018/1999/oj/?locale=LV [↑](#footnote-ref-4)
3. <https://unfccc.int/national_reports/annex_i_ghg_inventories/reporting_requirements/items/2759.php> [↑](#footnote-ref-5)
4. <https://eur-lex.europa.eu/legal-content/LV/ALL/?uri=CELEX:32020R1208> [↑](#footnote-ref-6)
5. Dalībvalstu veiktā ziņošana par aptuvenajiem siltumnīcefekta gāzu inventarizācijas pārskatiem, siltumnīcefekta gāzu inventarizācijas pārskatiem uz uzskaitītajām siltumnīcefekta gāzu emisijām un piesaistītājiem [↑](#footnote-ref-7)
6. <https://unfccc.int/sites/default/files/resource/cma2018_3_add2_new_advance.pdf> [↑](#footnote-ref-8)
7. <https://unfccc.int/sites/default/files/resource/cma3_auv_5_transparency_0.pdf> [↑](#footnote-ref-9)